Document ID: 31990L0428

Reference:
EUR-Lex - 31990L0428 - ET
Tähtis õiguslik teade
|
31990L0428
Euroopa Liidu Teataja L 224 , 18/08/1990 Lk 0060 - 0061 Soomekeelne eriväljaanne: Peatükk 3 Köide 33 Lk 0178  Rootsikeelne eriväljaanne: Peatükk 3 Köide 33 Lk 0178
Nõukogu direktiiv 90/428/EMÜ,26. juuni 1990võistlushobustega kauplemise ja võistlustel osalemise tingimuste kohtaEUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut, eriti selle artikleid 42 ja 43,võttes arvesse komisjoni ettepanekut, [1]võttes arvesse Euroopa Parlamendi arvamust, [2]võttes arvesse majandus- ja sotsiaalkomitee arvamust [3]ning arvestades, et:hobuslased kui elusloomad kuuluvad asutamislepingu II lisas esitatud toodete loetelusse;hobuslaste tootmise ratsionaalseks arendamiseks ning sel viisil kõnealuse sektori produktiivsuse suurendamiseks tuleb ühenduse tasandil sätestada ühendusesisese võistlushobustega kauplemise eeskirjad;hobuslaste ja eriti hobuste aretamine ja kasvatamine kuulub põllumajandussektori tegevusalasse; see on sissetulekuallikas põllumajandusega tegeleva elanikkonna ühele osale;võistlustele pääsemise eeskirjad on ühenduses erinevad; kõnealused erinevused takistavad ühendusesisest kaubandust;võistlushobustega kauplemist ja sellistel võistlustel osalemist võivad ohustada erinevused eeskirjades, mis käsitlevad auhinnarahast või tuludest teatava osa eraldamist tõuaretuse tagamiseks, arendamiseks ja parandamiseks liikmesriikides; võistlustele vaba juurdepääsu kehtestamine eeldab kõnealuste eeskirjade ühtlustamist;kuni sellise ühtlustamiseni peaks liikmesriikidel olema eelkõige kõnealuse sektori tootlikkuse säilitamiseks või suurendamiseks lubatud eraldada auhinnarahast või tuludest teatav osa oma tõuaretuse tagamiseks, arendamiseks ja parandamiseks; kõnealuse summa puhul tuleks siiski kindlaks määrata ülemmäär;on soovitatav võtta vastu teatavaid tehnilisi aspekte käsitlevad rakendusmeetmed; kavandatavate meetmete rakendamiseks tuleks näha ette liikmesriikide ja komisjoni tihe ja tõhus koostöö alalises zootehnikakomitees,ON VASTU VÕTNUD KÄESOLEVA DIREKTIIVI:Artikkel 1Käesolevas direktiivis sätestatakse võistlushobustega kauplemise ja nende võistlustel osalemise tingimused.Artikkel 2Käesoleva direktiivi puhul kohaldatakse nõukogu 26. juuni 1990. aasta direktiivi 90/427/EMÜ (ühendusesisese hobuslastega kauplemise zootehniliste ja genealoogiliste tingimuste kohta) [4] artiklis 2 sätestatud määratlusi.Lisaks sellele tähendab "võistlus" mis tahes ratsavõistlust, sh hobuste võidusõite, takistussõitu, kolmevõistlust, koolisõitu, kaarikusõitu ja demonstratsioonklassi.Artikkel 31. Võistluseeskirjades ei tohi teha vahet võistlust korraldavas liikmesriigis registreeritud hobuste ja mõnes teises liikmesriigis registreeritud hobuste vahel.2. Võistluseeskirjades ei tohi teha vahet võistlust korraldavast liikmesriigist pärit hobuste ja mõnest teisest liikmesriigist pärit hobuste vahel.Artikkel 41. Artiklis 3 sätestatud kohustused käsitlevad eriti:a) võistlusele registreerimise nõudeid ja eelkõige miinimum- või maksimumnõudeid;b) võistluse hindamist;c) võistlusel laekuvat võimalikku auhinnaraha või tulusid.2. Siiski:- artiklis 3 nimetatud kohustused ei mõjuta:a) võistlusi, mida korraldatakse teatavas tõuraamatus registreeritud hobustele tõu parandamiseks;b) piirkondlikke võistlusi, mida korraldatakse hobuste valimiseks;c) ajaloolisi või traditsioonilisi sündmusi.Liikmesriigid, kes soovivad kõnealuseid võimalusi kasutada, annavad sellest eelnevalt komisjonile üldsõnaliselt teada,- iga võistluse või võistluse liigi puhul on liikmesriigil lubatud eraldada selleks ametlikult heakskiidetud või tunnustatud asutuste vahendusel lõike 1 punktis c nimetatud auhinnarahast või tuludest teatav osa tõuaretuse tagamiseks, arendamiseks ja parandamiseks.1991. aastal ei või see olla üle 30 %, 1992. aastal üle 25 % ja alates 1993. aastast üle 20 %.Kõnealuste summade asjaomases liikmesriigis jaotamise kriteeriumid edastatakse komisjonile ja teistele liikmesriikidele alalises zootehnikakomitees.Nõukogu vaatab enne 31. detsembrit 1992 kõnealuste sätete kohaldamise tingimused uuesti läbi komisjoni aruande põhjal, milles võetakse arvesse võistlushobuste tõuaretuse tingimustest tulenevate probleemidega seotud ühtlustamises tehtud edusamme ning asjakohaseid ettepanekuid, mille kohta nõukogu teeb otsuse kvalifitseeritud häälteenamusega.3. Käesoleva artikli üldised rakenduseeskirjad võetakse vastu artiklis 6 sätestatud korras.Artikkel 51. Kuni asjaomaste otsuste vastuvõtmiseni vastavalt direktiivi 90/427/EMÜ artiklile 4 tuleb mõnes liikmesriigis registreeritud looma võistlustele registreerimisest keeldumise põhjused edastada kirjalikult omanikule või tema volitatud esindajale.2. Lõikes 1 kirjeldatud asjaoludel on omanikul või volitatud esindajal õigus saada ekspertarvamus vastavalt direktiivi 89/662/EMÜ [5] artikli 8 lõikes 2 sätestatud tingimustele, mida kohaldatakse mutatis mutandis.3. Komisjon võtab artiklis 6 sätestatud korras vastu käesoleva artikli rakenduseeskirjad.Artikkel 6Käesolevas artiklis sätestatud korra järgimisel tegutseb otsusega 77/505/EMÜ [6] moodustatud alaline zootehnikakomitee vastavalt direktiivi 88/661/EMÜ [7] artiklis 11 sätestatud eeskirjadele.Artikkel 7Liikmesriigid jõustavad käesoleva direktiivi järgimiseks vajalikud õigusaktid hiljemalt 1. juulil 1991. Nad teatavad sellest viivitamata komisjonile.Artikkel 8Käesolev direktiiv on adresseeritud liikmesriikidele.Luxembourg, 26. juuni 1990Nõukogu nimeleesistujaM. O'Kennedy[1] EÜT C 327, 30.12.1989, lk 61.[2] EÜT C 149, 18.6.1990.[3] EÜT C 62, 12.3.1990, lk 46.[4] Vt EÜT L 224, 18.8.1990, lk 55.[5] EÜT L 395, 30.12.1989, lk 13.[6] EÜT L 206, 12.8.1988, lk 11.[7] EÜT L 382, 31.12.1988, lk 36.--------------------------------------------------

Summary:
Võistlushobused ja -eeslid – kauplemise eeskirjad
Võistlushobused ja -eeslid – kauplemise eeskirjad
KOKKUVÕTE:
direktiiv 90/428/EMÜ võistlushobustega kauplemise ja võistlustel osalemise tingimuste kohta
MIS ON DIREKTIIVI EESMÄRK?
Direktiiviga sätestatakse eeskirjad võistlushobuste, st kodustatud hobuslaste, eeslite või nende ristandite (muulade või hobueeslite) ELi-sisese kaubanduse kohta.
Nende eeskirjade eesmärk on ELi riikide võistlustele pääsemise tingimuste erinevuste kaotamise teel kõrvaldada hobuslastega kauplemist takistavad tõkked.
PÕHIPUNKTID
              
Käesoleva direktiiviga sätestatakse võistlushobustega kauplemise ja nende ELis toimuvatel võistlustel osalemise tingimused.
Võistluse liik
„Võistlus” tähendab mis tahes ratsavõistlust, sh hobuste võidusõite, takistussõitu, kolmevõistlust, koolisõitu, kaarikusõitu ja demonstratsioonklassi.
Osalemine võistlustel
Võistluseeskirjad ei tohi tekitada diskrimineerimist ELi hobuste päritolu- või registreerimiskoha alusel. Täpsemalt tuleb kõigi ELi riikide hobuslasi kohelda võrdselt seoses:
võistlusele registreerimise nõuetega;
võistluse hindamisega;
võistlusel laekuva võimaliku auhinnaraha või tuludega.
Samas ei takista see kohustus korraldamast:
võistlusi, mis on mõeldud teatavas tõuraamatus registreeritud hobustele tõu parandamiseks;
piirkondlikke võistlusi hobuste valimiseks;
ajaloolisi või traditsioonilisi üritusi.
ELi riigid võivad auhinnarahast või tuludest teatava osa eraldada tõuaretuse tagamiseks, arendamiseks ja parandamiseks riigis, kus võistlus toimus.
MIS AJAST DIREKTIIVI KOHALDATAKSE?
              
Direktiivi kohaldatakse alates 17. juulist 1990. ELi riigid pidid selle oma siseriiklikesse õigusaktidesse üle võtma 1. juuliks 1991.
TAUST
              
Lisateave:
Liikmesriikide teave (Euroopa Komisjoni veebileht)
PÕHIDOKUMENT
            
Nõukogu 26. juuni 1990. aasta direktiiv 90/428/EMÜ võistlushobustega kauplemise ja võistlustel osalemise tingimuste kohta (EÜT L 224, 18.8.1990, lk 60–61)
Direktiivi 90/428/EMÜ järjestikused muudatused on alusdokumenti lisatud. Käesoleval konsolideeritud versioonil on üksnes dokumenteeriv väärtus.
SEONDUVAD ÕIGUSAKTID
            
Komisjoni 26. märtsi 1992. aasta otsus 92/216/EMÜ nõukogu direktiivi 90/428/EMÜ artikli 4 lõikes 2 nimetatud hobustele korraldatavaid võistlusi käsitlevate andmete kogumise kohta (EÜT L 104, 22.4.1992, lk 77)
Vt konsolideeritud versioon.
Viimati muudetud: 25.07.2016